Palaco de Malkovro

La Palaco de Malkovro (france Palais de la découverte) estas muzeo kaj scienca kultura centro de Parizo (Francio). Ĝi situas en 8-a arondismento, sur Avenuo Franklin Delano Roosevelt. Ĝi estis kreita en 1937 de Jean Baptiste Perrin (Nobel-premio pri fiziko en 1926) kaj Jean Rostand (por "biologio") en la internacia ekspozicio "Arto kaj Teĥnologio en moderna vivo." Ĝi havas areon de 25 000 m² kaj situas en la okcidenta alo de Granda Palaco, konstruita de la arĥitekto Albert-Félix-Théophile Thomas. La palaco montras al la gejunuloj, ke moderna homo povas kompreni la novajn defiojn de la mondo, precipe tiujn, kiuj dependas de sciencaj kaj teĥnikaj progresoj. Ĝi ofertas eksperimentojn kaj sciencajn elmontrojn. Ekde 2009 la palaco kunfandiĝis kun la Cité des Sciences et de l'Industrie (Civito de Sciencoj kaj Industrio) en komuna centro nomata Universcience. Ĝi akceptas 600 000 vizitantojn ĉiujare. Publikaj transportoj M01M09 Franklin D. Roosevelt M01M13 Champs-Élysées - Clemenceau Vidu ankaŭ Granda Palaco (Parizo) Cité des Sciences et de l'Industrie Eksteraj ligiloj Oficiala retejo Tradukfonto